**GLAVNI GRAD-PODGORICA**

Na osnovu člana 1 Odluke o učešću Glavnog grada-Podgorice u zajedničkoj izgradnji poslovnog centra-tržnice u zahvatu DUP „Konik-sanacioni plan“-Izmjene i dopune koju je donijela Skupština Glavnog grada („Službeni list CG-opštinski propisi“, broj 13/15), a u skladu sa Programom uređenja prostora Glavnog grada - Podgorice za 2015.godinu-poglavlje IX ("Službeni list CG-opštinski propisi", broj 07/15), Glavni grad-Podgorica, objavljuje:

**POZIV**

**NA OTVORENO NADMETANJE ZA PRIKUPLJANJE PONUDA ZA ZAJEDNIČKO ULAGANJE U IZGRADNJU OBJEKTA CENTRALNIH DJELATNOSTI-TRŽNICE,**

**U ZAHVATU DUP-a „KONIK-SANACIONI PLAN“-IZMJENE I DOPUNE,**

**U PODGORICI, U FORMI JAVNO-PRIVATNOG PARTNERSTVA**

1. **Podaci o naručiocu**

|  |  |
| --- | --- |
| Naručilac:  **GLAVNI GRAD - PODGORICA** | Kontakt osoba:  Jovović Biljana |
| Adresa: Njegoševa 13 | Poštanski broj: 81000 |
| Grad: Podgorica | Identifikacioni broj: 02019710 |
| Telefon: 020/625-424 | Faks: 020/624-829, 625-424 |
| E-mail: biljana.jovovic@pijacepg.me | Web:[www.podgorica.me](http://www.podgorica.me)**;** www.pijacepg.me |

1. **Predmet poziva**

|  |
| --- |
| **Predmet poziva** je zajedničko ulaganje u izgradnju (finansiranje, projektovanje, građenje i opremanje) objekta centralnih djelatnosti- tržnice, u zahvatu DUP-a „Konik-sanacioni plan“- Izmjene i dopune, u formi javno-privatnog partnerstva (u daljem tekstu JPP), po sistemu „ključ u ruke“.  **Javni partner** ulaže: građevinsko zemljište površine 5.360m², označeno UP 264, zona „E“, u zahvatu DUP-a „Konik-sanacioni plan“- Izmjene i dopune, koju čini katastarska parcela broj 2090/1511 KO Podgorica III, procijenjene vrijednosti 149,17€/m² i procijenjenu vrijednost naknade za komunalno opremanje građevinskog zemljišta, u iznosu cca 278.000,00 eura utvrđenu shodno Odluci o naknadi za komunalno opremanje građevinskog zemljišta („Sl.list CG-opštinski propisi“, broj 04/14).  Iznos naknade za komunalno opremanje će se obračunati na osnovu revidovanog idejnog, odnosno glavnog projekta, po m² neto površine objekta prema važećem standardu (MEST EN15221-69) i Pravilniku o načinu obračuna površine i zapremine objekata („Službeni list CG, br.47/13), a po članu 3 Odluke o naknadi za komunalno opremanje građevinskog zemljišta („Sl.list CG-opštinski propisi“,br.04/14) i po m² otvorenog prostora na parceli projektovanog za obavljanje djelatnosti, shodno citiranoj Odluci.  **Privatni partner** ulaže: sredstva za finansiranje projekta, izradu tehničke dokumentacije sa revizijom, građenje i opremanje objekta centralne djelatnosti – tržnice, po sistemu „ključ u ruke“, u skladu sa urbanističko-tehničkim uslovima i projektnim zadatkom, koji su sastavni dio tenderske dokumentacije.  Privatni partner **je dužan** da javnom partneru obezbijedi:   1. Zelenu pijacu u prizemlju objekta sa svim sadržajima za njeno funkcionisanje, kako je to opisano u projektnom zadatku; 2. Poslovne prostore za obavljanje trgovinske, ugostiteljske, zanatske i druge djelatnosti; 3. Pripadajući broj parking mjesta,   a sve u skladu sa Projektnim zadatkom, koji je sastavni dio tenderske dokumentacije.  Najpovoljnijim ponuđačem biće proglašen onaj ponuđač koji ponudi najveću neto površinu prostora u izgrađenim sadržajima, standard (MEST EN15221-6) u skladu sa urbanističko-tehničkim uslovima i projektnim zadatkom, pri čemu ukupna vrijednost svih ponuđenih sadržaja ne smije biti manja od finansijske vrijednosti uloga Glavnog grada. |

1. **Uslovi i podobnost ponuđača**

**Ponuda treba da sadrži:**

1. tačan naziv i adresu ponuđača;
2. period važenja ponude (ne može biti kraći od 90 dana od dana otvaranja ponude);
3. garanciju ponude (bankarska garancija bez prigovora naplativa na prvi poziv) u iznosu od 70.000,00 eura, kao garancija ostajanja u obavezi prema svojoj ponudi, sa rokom važenja od 100 dana, računajući od poslednjeg dana utvrđenog za prijem ponuda;
4. izjavu ponuđača o prihvatanju uslova iz poziva za javno nadmetanje i tenderske dokumentacije;
5. izjavu o nezavisnosti;
6. dokaz o registraciji kod organa nadležnog za registraciju;
7. potvrdu organa uprave nadležnog za poslove poreza da su uredno izvršene sve obaveze po osnovu plaćanja poreza i doprinosa za period do 90 dana prije javnog otvaranja ponuda;
8. potvrdu, odnosno drugi akt nadležnog organa na osnovu podataka iz kaznene evidencije za pravno lice;
9. dokaz o likvidnosti.

Dokazi ne smiju da budu stariji od šest mjeseci od dana javnog otvaranja ponuda. Dokazi se dostavljaju u originalu ili ovjerenoj kopiji.

1. **Nije dozvoljena mogućnost dostavljanja alternativnih ponuda.**
2. **Kriterijum za izbor najpovoljnije ponude:**
3. Ukupna neto površina prostorija, ponuđenih Glavnom gradu  broj bodova 90
4. Rok broj bodova 10
5. **Vrijeme i mjesto uvida u tendersku dokumentaciju (otkupa)**

Tenderska dokumentacija se može preuzeti svakog radnog dana od 11:00 do 14:00 h počev od 22.aprila 2015.godine, u prostorijama preduzeća „Tržnice i pijace“ d.o.o. Podgorica, ul. Oktobarske revolucije br.126 (soba br.5), uz dokaz o izvršenoj uplati za podizanje tenderske dokumentacije u iznosu od 100,00 eura na žiro račun „Tržnice i pijace“d.o.o.-Podgorica broj 550-8435-95 Societe Generale Montenegro banka.

1. **Vrijeme i mjesto podnošenja ponuda**

Ponude (original+1kopija) se predaju do dana 27.maja 2015.godine do 12 h, neposrednom predajom na arhivi Glavnog grada-Podgorica, Ul. Njegoševa br.13.

Ponude se dostavljaju u zapečaćenoj koverti, sa nazivom POZIV NA OTVORENO NADMETANJE ZA PRIKUPLJANJE PONUDA ZA ZAJEDNIČKO ULAGANJE U IZGRADNJU OBJEKTA CENTRALNIH DJELATNOSTI-TRŽNICE U ZAHVATU DUP-a „KONIK - SANACIONI PLAN“-IZMJENE I DOPUNE U PODGORICI U FORMI JAVNO-PRIVATNOG PARTNERSTVA“, imenom i adresom naručioca, datumom podnošenja ponude i naznakom **”NE OTVARAJ PRIJE ZVANIČNE SJEDNICE KOMISIJE ZA OTVARANJE PONUDA”.** Na poleđini koverte navodi se naziv i sjedište ponuđača.

1. **Rok za realizaciju projekta**

Maksimalni rok za realizaciju svih aktivnosti na projektu je 18 mjeseci od dana zaključenja ugovora.

1. **Vrijeme i mjesto javnog otvaranja ponuda**

Javno otvaranje na koje su pozvani svi zainteresovani ponuđači će biti održano dana 27.maja 2015.godine, u 13 h, u prostorijama Glavnog grada-Podgorica, ul. Njegoševa br.13, Podgorica.

1. **Jezik ponude**

Ponuda i korespodencija između privatnog i javnog partnera obavlja se na crnogorskom jeziku. Priloženi dokumenti koji su dio ponude mogu biti i na drugom jeziku, pod uslovom da su prevedeni na crnogorski jezik, ovjereno od strane sudskog tumača.

1. **Rok za donošenje odluke o izboru najpovoljnije ponude**

Naručilac će odluku o izboru najpovoljnije ponude donijeti u roku od 30 dana od dana otvaranja ponuda.

1. **Dodatne informacije**

|  |
| --- |
| Ponuđači su dužni da uz ponudu dostave garanciju banke, bez prigovora naplativu na prvi poziv, na iznos od 70.000,00 eura.  Prvorangirani ponuđač će biti dužan da dostavi garanciju banke, bez prigovora naplativu na prvi poziv, za dobro izvršenje ugovora u iznosu od 5% od vrijednosti ponude.  U slučaju da se prvorangirani ponuđač povuče iz nadmetanja, naručilac će aktivirati njegovu garanciju i zadržava pravo da pregovara sa drugorangiranim ponuđačem.  Svi ponuđači su dužni ispuniti i propisno potpisati sledeće formulare, koji predstavljaju dio ponude:  Izjava o prihvatanju uslova iz poziva za javno nadmetanje (Prilog I);  Izjava o nezavisnosti (Prilog II).  Ponuđač je obavezan uz ponudu dostaviti Idejno rješenje urađeno u skladu sa Urbanističko-tehničkim uslovima, Projektnim zadatkom i ostalim uslovima iz tenderske dokumentacije, koje sadrži prikaz neto površina prostorija po vrstama i namjeni (TA,CA,AA,PA), obračun tih površina, kao i raspodjelu površina između Javnog i Privatnog partnera. Ponuda mora da sadrži i jedinične cijene(€/m²) za sve prostore po namjeni, koje predviđa dostavljeno Idejno rješenje.  KRITERIJUM 1 „UKUPNA NETO POVRŠINA PROSTORIJA, PONUĐENIH GLAVNOM GRADU“ predstavlja odnos ukupne cijene neto površina izgrađenih prostora (NRA) ponuđen Gradu i neto površine primarne namjene (PA) izgrađenog prostora ponuđenog Gradu. Ponuda koja obezbijedi najniži navedeni odnos bodovaće se maksimalnim brojem bodova po ovom kriterijumu, dok će se za ostale ponude, bodovi po ovom kriterijumu umanjivati proporcionalno.  KRITERIJUM 2 „ROK“ predstavlja vremenski period od potpisivanja ugovora do pribavljanja upotrebne dozvole za objekat i primopredaje istog. Ponuda koja obezbijedi najkraći rok biće bodovana maksimalnim brojem bodova po ovom kriterijumu, dok će se za ostale ponude bodovi po ovom kriterijumu umanjivati proporcionalno.  Glavni grad zadržava pravo da koriguje Idejno rješenje tokom izrade Idejnog, odnosno Glavnog projekta, a sve u skladu sa Urbanističko-tehničkim uslovima i Projektnim zadatkom, što ne može uticati na promjenu ponuđene cijene. Komisija koja sprovodi postupak za izbor partnera, zadržava pravo da odbaci svaku ponudu, bez obzira na njenu tehničku ispravnost, ukoliko zaključi da je ista nepovoljna po Glavni grad.  Odnosi koji nijesu definisani ovim pozivom i dokumentacijom za JPP, bliže će se urediti Ugovorom o JPP. |